Πεζοπόροι Χαλανδρίου "Ευριπίδης"

Εξερεύνηση του Ηφαιστείου των Μεθάνων και Κοπή της Πρωτοχρονιάτικης Πίτας
2024-01-14 | Μέθανα, Μέθανα, Greece
Την Κυριακή 14 Ιανουαρίου 2024 ο σύλλογος μας Πεζοπόροι Χαλανδρίου «Ο Ευριπίδης» μαζί με την Πεζοπορική Ομάδα του Πόρου «Όλοι μαζί περπατάμε» θα εξερευνήσουμε το εκπληκτικό Ηφαίστειο των Μεθάνων.

Η χερσόνησος των Μεθάνων αναδύθηκε από τη θάλασσα σταδιακά, μετά από αλλεπάλληλες εκρήξεις ηφαιστείων.

Οι λάβες συσσωρεύτηκαν και δημιούργησαν όλα τα ψηλά και απότομα βουνά που αντικρύζουμε σήμερα στα Μέθανα, τα οποία αποτελούν ένα συνολικό ηφαίστειο και ένα ιδιαίτερο γεωθερμικό φαινόμενο. Οι παλαιότερες λάβες που συναντάμε σχηματίστηκαν πριν από περίπου 1.000.000 χρόνια και είχαν έντονη ηφαιστειακή δραστηριότητα μεταξύ της περιόδου 276 έως 239 π.Χ. Το ηφαίστειο των Μεθάνων απαριθμεί συνολικά τριάντα κρατήρες.

Α. Περιήγηση στον Κρατήρα της Καμένης Χώρας :Θα ξεκινήσουμε την πεζοπορία μας από το χωριό της Καμένης Χώρας που έχει έναν από τους γνωστούς κρατήρες του ηφαιστείου. Το χωριό είναι χτισμένο πάνω στην λάβα και με σπίτια από λάβα. Ο κρατήρας της Καμένης Χώρας έχει βάθος περίπου 50μ., διάμετρο 100μ. και το ανώτερο ύψος του κώνου είναι 425μ. Θα περπατήσουμε 1,5 χλμ με 80μ. υψομετρική μέχρι τον κρατήρα και εκεί θα χωριστούμε σε ομάδες.Υπάρχει η δυνατότητα για όσους δεν επιθυμούν να ακολουθήσουν τις κάτωθι πεζοπορικές διαδρομές, να επιστρέψουν στην Καμένη Χώρα και να μεταβούν με το πούλμαν στο παραδοσιακό παραθαλάσσιο χωριό Βαθύ για καφέ και βόλτα.

Σύνολο διαδρομής 3 χλμ.Αφετηρία – Τερματισμός: Καμένη Χώρα

Β. Πεζοπορική διαδρομή : Καμένη Χώρα – ΒαθύΓια όσους επιθυμούν να πεζοπορήσουν σε μια εύκολη διαδρομή με θέα την ιδιαίτερη ηφαιστιογενή μορφολογία της περιοχής και τον πανέμορφο Σαρωνικό, μετά την επίσκεψη στον κρατήρα, θα επιστρέψουμε στην Καμένη Χώρα και θα κατηφορίσουμε προς το Βαθύ.

Πληροφορίες Διαδρομής :Αφετηρία : Καμένη ΧώραΤερματισμός : ΒαθύΔιάσχιση : σε άσφαλτο κατηφορικήΑπόσταση Πεζοπορίας: 5 χλμ (σύνολο πεζοπορικής διαδρομής με τον κρατήρα 8 χλμ)Βαθμός Δυσκολίας : 1-Ώρες πορείας: 2 ώρες μαζί με τις στάσεις ανάλογα με τον ρυθμό της ομάδας

Γ. Πεζοπορική διαδρομή : Ηφαίστειο Καμένης Χώρας – Παλιά Λουτρά (κάτω Μούσκα) – Μακρύλογγος (πάνω Μούσκα) – Καμένη ΧώραΓια όσους έχουν πολύ καλή φυσική κατάσταση και αντοχή, θα πεζοπορήσουμε σε μια απαιτητική, αλλά πανέμορφη διαδρομή μέσα στο πευκόφυτο δάσος. Θα συνεχίσουμε την πεζοπορία από το ηφαίστειο προς τους παραδοσιακούς οικισμούς Παλιά Λουτρά και Μακρύλογγο. Θα θαυμάσουμε τα ηφαιστιογενή πετρώματα, τα παλιά αλώνια και τα πετρόχτιστα καλντερίμια. Πρόκειται για μια κυκλική διαδρομή, με κάποια δύσκολα σημεία όπου απαιτείται ιδιαίτερη προσοχή, λόγω της έντονης ολισθηρότητας του εδάφους. Θα καταλήξουμε στην Καμένη Χώρα όπου θα μεταβούμε στο Βαθύ με το πούλμαν.

Πληροφορίες Διαδρομής :Διαδρομή : ΚυκλικήΑπόσταση Πεζοπορίας: 9,5 χλμΒαθμός Δυσκολίας : 2+Υψομετρική : 500 μ.Ώρες πορείας: 5 ώρες μαζί με τις στάσεις ανάλογα με τον ρυθμό της ομάδαςΑφετηρία : ΗφαίστειοΤερματισμός: Καμένης Χώρας

Ο σύλλογός μας θα τιμήσει την εορτή των Θεοφανίων στην Χαλκίδα
2024-01-06
Η πόλη της ιερής πηγής Αρέθουσας αποτελεί την οδική πύλη ολόκληρης της Εύβοιας. Η στρατηγική γεωγραφική της θέση την κατέστησε από αρχαιοτάτων χρόνων σταυροδρόμι ιδεών και πολιτισμών, ισχυρό έρεισμα των κατακτητών κάθε εποχής. Σήμερα, η κοσμοπολίτικη Χαλκίδα – διοικητικό και εμπορικό κέντρο του νησιού – χτισμένη στις δυο πλευρές του πορθμού του Ευρίπου αποτελεί προσφιλή τόπο σύντομων αποδράσεων από την πολύβουη Αθήνα.
Γνωστή στο πανελλήνιο για το παλιρροϊκό φαινόμενο της αλλαγής της κατεύθυνσης των υδάτων κάθε έξι ώρες συγκεντρώνει χιλιάδες επισκέπτες που συρρέουν στην παλιά συρταρωτή γέφυρα Negroponte για την παρατήρηση αυτού του σπάνιου φαινόμενου.
Μετά το τέλος του τελετουργικού, θα περπατήσουμε μέχρι το κάστρο του Καραμπαμπά, το οποίο χτίστηκε το 1684 από τον Βενετό Τζερόλιμο Γκαλόπο για λογαριασμό των Οθωμανών. Στην συνέχεια θα περιηγηθούμε στην Χαλκίδα και θα ολοκληρώσουμε την βόλτα μας με καφέ και φαγητό στον μεγάλο πεζοδρομημένο παραλιακό δρόμο της πόλης.
Ώρα και σημείο συνάντησης : 9:30πμ στο άγαλμα της Νίκης της Σαμοθράκης δίπλα στη παλιά γέφυρα.
Σας καλούμε στην παρέα μας για να περάσουμε μια όμορφη μέρα στην πανέμορφη Χαλκίδα.

Μουσική βραδιά «Η Μεγάλη Βιένη» στο Μέγαρο Μουσικής
2024-01-05
Θα ερμηνεύσουν κλασσικά αριστουργήματα που γεννήθηκαν στη Βιέννη από τους μέγιστους συνθέτες όλων των εποχών: Μότσαρτ και Χάυντν καθώς και τη «Μεγάλη» Συμφωνία” του Σούμπερτ!
Η δράση γίνεται σε συνεργασία με το Σώμα Εθελοντών Χαλανδρίου.

Τρίτη 19 Δεκεμβρίου 2023 : Προσφέρουμε τρόφιμα και χαρά στα παιδιά του Φιλανθρωπικού Σωματείου «Φιλοθέη η Αθηναία»
2023-12-19
Το εν λόγω φιλανθρωπικό σωματείο αποτελεί μια ζεστή εστία φροντίδας όπου ζουν και μεγαλώνουν 24 κορίτσια τα οποία, λόγω συνθηκών, χρειάστηκε να συνεχίσουν να ζουν μακριά από τις οικογένειες τους. Ο Σύλλογος Πεζοπόροι Χαλανδρίου «Ο Ευριπίδης» τονίζει «ότι όλοι φέρουμε την ευθύνη να σκεφτόμαστε, να πράττουμε και να συμμετέχουμε για την υποστήριξη αυτών των μικρών κοινωνιών, γιατί όλα τα παιδιά έχουν δικαίωμα στην αξιοπρεπή διαβίωση και σε στιγμές αγάπης και χαράς».
Η παράδοση έγινε από μέλη του Διοικητικού Συμβουλίου του Συλλόγου στις εγκαταστάσεις του φιλανθρωπικού σωματείου στην Αγία Παρασκευή, την Τρίτη 19 Δεκεμβρίου 2023. Εκ μέρους του σωματείου, παρέλαβε τα είδη η Πρόεδρος, κα Ουρανία Πανταζή, εθελόντριες και πολλά κορίτσια. Η κα Πανταζή ευχαρίστησε τον Σύλλογο για τη δράση αυτή συνδράμοντας έτσι στο έργο του σωματείου.
Ο Πρόεδρος του Συλλόγου κ. Γιώργος Σπανουδάκης σημειώνει : «Θέλαμε να φέρουμε την μαγεία των Χριστουγέννων σε αυτά τα παιδιά. Το χαμόγελο και η χαρά τους ήταν η καλύτερη ανταμοιβή μας. Ο Σύλλογος μας διακατέχεται από το αίσθημα αλληλεγγύης, κοινωνικής προσφοράς και αγάπης προς τον συνάνθρωπο. Όλοι οι Σύλλογοι οφείλουν να έχουν και να αποδεικνύουν το κοινωνικό τους πρόσωπο προς όσους βρίσκονται σε ανάγκη και προς τις μικρές κοινωνίες, οι οποίες χρειάζονται την υποστήριξη μας. Με την συνδρομή των μελών μας θα συνεχίζουμε να δείχνουμε έμπρακτα την αλληλεγγύη μας προς τα κορίτσια”.
Ευχαριστούμε θερμά όλα τα μέλη του για την στήριξη τους στην λαχειοφόρο δράση που διοργάνωσε, σε μία τόσο δύσκολη για όλους περίοδο. Επίσης, ευχαριστεί τους χορηγούς για τις ευγενικές προσφορές τους σε δώρα για την λαχειοφόρο. Η ανταπόκριση όλων στο κάλεσμα του Συλλόγου για αυτή την προσφορά αγάπης ήταν πραγματικά συγκινητική!
Συγκεκριμένα, ευχαριστούμε για τις χορηγίες τους : τις εταιρίες ένδυσης Emerson και Pigprint, το εναλλακτικό κέντρο θεραπειών Santi Therapy, το κέντρο αποκατάστασης και ευεξίας Physiopolis, το κέντρο φυσικοθεραπείας και αποκατάστασης Phisioaskisis, τα φαρμακεία της κας Ουρανίας Κοντοράβδη, της κας Ελένης Μάντη και τα SmartHealth pharmacies , το κατάστημα Suelo, τα κομμωτήρια Hair Room, DF Hair Studio και Spiros Panou Salon, το κοσμηματοπωλείο Υπερπυρον, το καφεκοπτείο Tzitzis, το Café-Bar Casper, την personal trainer κα Κατερίνα Γεωργάτου, την δημιουργό χειροποίητων κοσμημάτων κα Εύη Σπανουδάκη και την συγγραφέα κα Έφη Χαλκέα.
Τέλος, ένα μεγάλο ευχαριστώ στην εταιρία ένδυσης Emerson που πρόσφερε σε κάθε κοριτσάκι το ξεχωριστό δώρο του για να το βρει κάτω από το χριστουγεννιάτικο δέντρο.

Κυριακή 17 Δεκεμβρίου 2023: Πεζοπορία στον Υμηττό
2023-12-17
Θα περπατήσουμε σε μια καταπράσινη διαδρομή στο αισθητικό δάσος του Υμηττού και θα έχουμε την δυνατότητα να δούμε τον Ιερό Ναό Παμμέγιστων Ταξιαρχών, τον Καθολικό ναό Αγίου Μάρκου-Φραγκομονάστηρο, την Μονή Καισαριανής, το φυτώριο του βοτανικού κήπου, το εκκλησάκι της Αναλήψεως, τον Πύργο Ανθούσας και την Ιερά Μονή Ταξιαρχών-Αστερίου . Σε αρκετά σημεία της διαδρομής μας θα έχουμε την δυνατότητα να θαυμάσουμε την πανοραμική θέα της Αθήνας.
Στο αναψυκτήριο της Καλοπούλας, κοντά στην αρχαία πηγή της Καλοπούλας, μπορούμε να κάνουμε ένα διάλειμμα σε ένα όμορφο φυσικό περιβάλλον, ανάμεσα στα δέντρα.
Πληροφορίες Διαδρομής :
Απόσταση Πεζοπορίας: 8 χλμ
Βαθμός Δυσκολίας : 1
Θετική υψομετρική : 360 μ.
Ώρες πορείας: 3,5 – 4 ώρες μαζί με τις στάσεις ανάλογα με τον ρυθμό της ομάδας

Κυριακή 17 Δεκεμβρίου 2023: Συμμετοχή στον 3ο Νυχτερινό Αγώνα Δρόμου «Chalandri Run The Christmas Night»
2023-12-17
Τα μέλη μας συμμετείχαν ως δρομείς αλλά και ως εθελοντές στην διοργάνωση, η οποία πραγματοποιείτε από την Διεύθυνση Παιδείας, Αθλητισμού & Νέας Γενιάς του Δήμου Χαλανδρίου.

Κυριακή 10 Δεκεμβρίου 2023: Χριστουγεννιάτικος Χορός του Συλλόγου
2023-12-10
Θα γιορτάσουμε όλοι μαζί, σαν μια μεγάλη παρέα, τις άγιες μέρες των Χριστουγέννων, σε ένα ζεστό και φιλόξενο περιβάλλον με ζωντανή παραδοσιακή και λαϊκή μουσική και θα γευτούμε τις ιδιαίτερες γεύσεις της Μανιάτικης κουζίνας.
Έχουμε κλείσει το μαγαζί αποκλειστικά για την ομάδα μας για να χορέψουμε και να γλεντήσουμε σε οικογενειακό περιβάλλον.
Κυριακή 10/12/23 στις 13:30
Μεζεδοπωλείο Πόρτο Κάγιο : Γαρυττού 112, Αγ. Παρασκευή.
Σας περιμένουμε!!!

Κυριακή 3 Δεκεμβρίου 2023: Πεζοπορία στο Γεωπάρκο Χελμού
2023-12-03
Το πάρκο αποτελεί μέλος του παγκόσμιου δικτύου γεωπάρκων της UNESCO. Έχει έκταση 647.000 τμ. και φιλοξενεί μοναδικά τοπία γεωλογικής ομορφιάς και πολιτιστικής κληρονομιάς. Οροθετήθηκε το 2009 και σκοπός του είναι η προστασία, διατήρηση και διαχείριση της φύσης και του τοπίου ως φυσικής κληρονομιάς και πολύτιμου εθνικού φυσικού πόρου.
Η ομάδα μας θα ξεκινήσει την πεζοπορία της από το εκκλησάκι του Αγίου Νικολάου στο ορεινό χωριό Άνω Λουσοί, το οποίο είναι κτισμένο σε υψόμετρο 1,140μ στις πλαγιές των Αροανίων. Θα πεζοπορήσουμε σε μια υπέροχη κατηφορική διαδρομή 7 χλμ. μέσα σε ελατόδασος.
Στην διαδρομή μας θα έχουμε την χαρά να γιορτάσουμε μαζί την έναρξη της εορταστικής περιόδου και των άγιων ημερών των Χριστουγέννων και θα στολίσουμε, και φέτος, το Χριστουγεννιάτικο δέντρο μας. Παρακαλούμε να φέρετε μαζί μόνο οικολογικά στολιδάκια.
Η πεζοπορία μας θα καταλήξει σε έναν από τους πιο δημοφιλής προορισμούς της Πελοποννήσου, τα ιστορικά Καλάβρυτα. Θα έχουμε την δυνατότητα να περιηγηθούμε στην πανέμορφη κωμόπολη, να περπατήσουμε στους λιθόστρωτους πεζόδρομους, και θα έχουμε ελεύθερο χρόνο για καφέ και φαγητό στα γραφικά ταβερνάκια της πόλης .
Οι συμμετέχοντες που δεν θέλουν να πεζοπορήσουν μπορούν να μεταβούν με το πούλμαν κατευθείαν στα Καλάβρυτα.
Πληροφορίες Διαδρομής :
Απόσταση Πεζοπορίας: 7χλμ
Βαθμός Δυσκολίας : 1
Θετική υψομετρική : +50μ.
Αρνητική υψομετρική : -530μ.
Ώρες πορείας: 2,5μαζί με τις στάσεις ανάλογα με τον ρυθμό της ομάδας

Σάββατο 2 Δεκεμβρίου 2023: Περίπατος με τα παιδιά που φιλοξενούνται στην Δομή Προσωρινής Φιλοξενίας Ασυνόδευτων Ανηλίκων στον Υμηττό
2023-12-02
Θέλαμε να τους γνωρίσουμε κάποιες από τις φυσικές ομορφιές της πόλης μας και παράλληλα να τα κάνουμε να αισθανθούν ευπρόσδεκτα, μετά τις δύσκολες συνθήκες που αντιμετώπισαν για να φτάσουν στην χώρα μας. Απλώνουμε το χέρι μας στα παιδιά αυτά που έχουν υποχρεωθεί να αφήσουν τους τόπους τους και τις οικογένειες τους, προκειμένου να αναζητήσουν ένα ασφαλέστερο και καλύτερο μέλλον.
Περπατήσαμε μαζί τους, τα ξεναγήσαμε σε ένα από τα πιο όμορφα σημεία της Αττικής και της χώρας που με αγάπη τα έχει υποδεχθεί.
Πρόκειται για μια πρωτοβουλία που έγινε σε συνεργασία με την Ένωση Συλλόγων Γονέων & Μαθητών Χαλανδρίου και την Δομή Φιλοξενίας και ελπίζουμε να έχουμε την δυνατότητα να την επαναλάβουμε και στο μέλλον.
Το Διοικητικό Συμβόλιο

Κυριακή 19 Νοεμβρίου 2023: Εξερευνούμε τα μονοπάτια στις Καρυές - Πάρνωνας
2023-11-19
Οι Καρυές, με ιστορία άνω των 3.000 ετών, είναι η γενέτειρα των Καρυάτιδων, των λυγερόκορμων κορασίδων που ενέπνευσαν τα γλυπτά που κοσμούν το Ερεχθείο της Ακρόπολης.
Στην είσοδο του χωριού βρίσκεται το δάσος με τις δρύες, όπου πρωταγωνιστικό ρόλο έχουν τα υπεραιωνόβια πλατάνια που φύτεψε ο βασιλιάς Μενέλαος της Σπάρτης.
Οι Καρυές αποτελούν το ιδανικό ορμητήριο για τους λάτρεις της φύσης και της πεζοπορίας και διαθέτουν ένα σύγχρονο και σηματοδοτημένο δίκτυο πεζοπορικών διαδρομών για όσους θέλουν να περιηγηθούν στα φυσικά μονοπάτια της ευρύτερης περιοχής.
Θα χωριστούμε σε δύο ομάδες και θα κάνουμε δύο πεζοπορίες, μια πιο εύκολη στο “Μονοπάτι του Χωριού” και μια πιο απαιτητική στο “Μονοπάτι της Βελανιδιάς”.
Α’ Ομάδα : Διαδρομή Νο 1 «Το Μονοπάτι του Χωριού»
Θα απολαύσουμε μια ξεκούραστη πεζοπορία στις πανέμορφες Καρυές, κατά την οποίαν θα γνωρίσουμε τις γειτονιές και τα ιστορικά σημεία του χωριού.
Θα θαυμάσουμε τα όμορφα πέτρινα σπίτια, το μνημείο των Καρυάτιδων, το πέτρινο δημοτικό σχολείο, τον παλιό ναό της Αγίας Παρασκευής, την παλιά πέτρινη βρύση του Σάκαλη, το παλιό ρολόι και θα ανέβουμε στο ξωκλήσι του Αγίου Κωνσταντίνου. Θα περάσουμε δίπλα από κτήματα με καρυδιές και κερασιές και φυσικά θα επισκεφτούμε τα υπεραιωνόβια πλατάνια του Μενελάου.
Πρόκειται για μια κυκλική διαδρομή περίπου 3,5 χλμ. για αρχάριους χωρίς σημαντικές υψομετρικές διαφορές.
Β’ Ομάδα : Διαδρομή Νο 7 «Το Μονοπάτι της Βελανιδιάς»
Θα πεζοπορήσουμε στην τελευταία από τις επτά διαδρομές του δικτύου Caryatides Trails, στα πιο πυκνά κομμάτια του δάσους που κυριαρχούν τι άλλο; Οι βελανιδιές, οι καστανιές, οι καρυδιές και τα έλατα.
Θα διασχίσουμε το πυκνό δρυοδάσος, σε ένα τοπίο με χαράδρες και τρεχούμενα νερά και θα θαυμάσουμε την βασίλισσα του δρυοδάσους, την περίφημη βελανιδιά του «Άη Θανάση» πού σύμφωνα με την παράδοση είναι η μητέρα όλων των βελανιδιών που σκεπάζουν τον Πάρνωνα. Στην συνέχεια, θα παρακάμψουμε το σηματοδοτημένο μονοπάτι για να επισκεφτούμε τα υπεραιωνόβια πλατάνια του Μενελάου.
Πληροφορίες Διαδρομής : Το μονοπάτι της Βελανιδιάς
Απόσταση Πεζοπορίας : 7 χλμ
Βαθμός Δυσκολίας : 1
Θετική υψομετρική : 250 μ.
Ώρες πορείας : 3,5-4 μαζί με τις στάσεις ανάλογα με τον ρυθμό της ομάδας
Στο τέλος, και οι δύο ομάδες θα καταλήξουμε στην πλακόστρωτη πλατεία του χωριού για καφέ και φαγητό
Καλή μας πεζοπορία και καλή μας διασκέδαση
Μετάβαση : με πούλμαν
Ώρα και σημείο συνάντησης: στις 7:00 π.μ. στον Σταθμό Μετρό Χαλανδρίου (άνοδος).
Εξοπλισμός : Καλή διάθεση και κέφι!!!
Πεζοπορικό μποτάκι, ισοθερμικά ρούχα, fleece ή soft sell jacket, αντιανεμικό αδιάβροχο, καπέλο ή σκούφο, κάλτσες, γάντια, κάλυμμα λαιμού, σακίδιο πλάτης, μπαστούνια πεζοπορίας, νερό, σνακ για ενέργεια, ατομικό φαρμακείο.
Δε ξεχνάμε τη δεύτερη αλλαξιά ρούχων και παπουτσιών που πρέπει να έχουμε πάντα μαζί μας και την αφήνουμε στο πούλμαν.
Δηλώσεις συμμετοχής στο : pezoporoihalandriou@gmail.com, και στα : 6945198855 (Γιώργος), 6973442376 (Σταυρούλα), 6932222862 (Γιώργος).
Κάθε Τετάρτη τα γραφεία του συλλόγου μας (Καρελλά 22, Συνοικισμός, Χαλάνδρι) είναι ανοιχτά από τις 18:30-20:30, για πληροφορίες και την καταβολή της συμμετοχή σας στην κάθε δράση (σε αντίθετη περίπτωση θα υπάρχει σχετική ανάρτηση στο facebook).
Η κατοχύρωση της θέσης γίνεται με την καταβολή της συμμετοχής είτε στα γραφεία μας ή κατόπιν συνεννόησης, με την κατάθεση ολόκληρου του ποσού σε τραπεζικό λογαριασμό (η προμήθεια εμβάσματος από άλλη τράπεζα επιβαρύνει αποκλειστικά μόνο τον καταθέτη).
Ακυρώσεις έως την Τετάρτη το βράδυ στις 20:00 μ.μ. πριν την κάθε δραστηριότητα. Σε μεταγενέστερη ακύρωση δεν υπάρχει δυνατότητα επιστροφής του κόστους συμμετοχής εάν δεν καλυφτεί η θέση.
Είναι ιδιαίτερα σημαντικό για τον σύλλογο μας η συνέπεια και έγκαιρη ενημέρωση εκ μέρους των συμμετεχόντων για την εξασφάλιση της σωστής διοργάνωσης της εκάστοτε δράσης!!!
Προϋποθέσεις Συμμετοχής :
1. Όλα τα μέλη θα πρέπει να γνωρίζουν και να συμφωνούν με τον «Κανονισμό του Φυσιολατρικού Πεζοπορικού Συλλόγου Χαλανδρίου “Ο ΕΥΡΙΠΙΔΗΣ”, ο οποίος είναι αναρτημένος στην ιστοσελίδα και τα μέσα κοινωνικής δικτύωσης του συλλόγου.
2. Το πρόγραμμα ενδέχεται να τροποποιηθεί πριν ή κατά την δράση, αν κριθεί απαραίτητο από τους αρχηγούς, για λόγους ασφάλειας, σε περίπτωση που τα καιρικά φαινόμενα ή άλλοι αστάθμητοι παράγοντες αποτρέπουν την ασφαλή διεξαγωγή του προγράμματος.
3. Η διαδρομή πραγματοποιείται σε ορεινό περιβάλλον και απαιτείται καλή υγεία και στοιχειώδες επίπεδο φυσικής κατάστασης. Όποιος συμμετέχει, γνωρίζει τις απαιτήσεις και την επικινδυνότητα της δραστηριότητας στην οποία συμμετέχει και αναλαμβάνει ατομικά την ευθύνη της συμμετοχής του, καθώς και την ασφάλεια των ανηλίκων που συνοδεύουν, στην δραστηριότητα. Επίσης οφείλουν να ενημερώσουν το Δ.Σ. του συλλόγου για προβλήματα υγείας που έχουν. Τα νέα μέλη θα πρέπει να φέρουν την «Δήλωση Απαλλαγής Ευθύνης και Ανάληψης Κινδύνου» υπογεγραμμένη.
4. Όλα τα μέλη θα πρέπει να έχουν τον απαραίτητο εξοπλισμό, και υποχρεούνται να ακολουθούν τις οδηγίες των αρχηγών της ομάδας.
5. Όσοι συμμετέχοντες δεν επιθυμούν να είναι στις φωτογραφίες και τα βίντεο που αναρτά η ομάδα στα κοινωνικά μέσα θα πρέπει να ενημερώσουν τους αρμόδιους κατά την δήλωση συμμετοχής τους.
6. Δεν ξεχνάμε ότι οι αρχηγοί και τα μέλη του Δ.Σ. του συλλόγου που διοργανώνουν τις δράσεις είναι εθελοντές που καταβάλουν κάθε δυνατή προσπάθεια να περάσει όλη η ομάδα όμορφα και με ασφάλεια. Σεβόμαστε τους συνοδοιπόρους μας, είμαστε συνεργάσιμοι και φιλικοί με όλη την ομάδα, και φέρνουμε πάντα μαζί μας την καλή μας διάθεση και το χαμόγελο μας.
Σας ευχαριστούμε πολύ για την συμμετοχή σας

Κυριακή 12 Νοεμβρίου 2023: Συμμετοχή στον 40ο Κλασσικό Μαραθώνιο της Αθήνας
2023-11-12
Θα θέλαμε να προσκαλέσουμε τα μέλη μας να συμμετέχουν σε αυτή την μεγάλη γιορτή ως εθελοντές. Ελάτε να σχηματίσουμε μια ανθρώπινη αλυσίδα που θα βοηθήσει στην διεξαγωγή αυτής της διοργάνωσης και να ζήσουμε μοναδικές εθελοντικές εμπειρίες.
Καλή επιτυχία στην Αγωνιστική μας Ομάδα!!!

Κυριακή 12 Νοεμβρίου 2023: Συμμετοχη στον 40ο Κλασσικό Μαραθώνιο της Αθήνας
2023-11-12
Πρόκειται για το κορυφαίο αθλητικό μαζικό γεγονός της χώρας μας, το οποίο καθιερώθηκε εις ανάμνηση της πορείας του Φειδιππίδη, για να ανακοινώσει την μεγάλη νίκη των Ελλήνων κατά των Περσών τον Σεπτέμβριο του 490 π.Χ. Ο ημεροδρόμος του αθηναϊκού στρατού έτρεξε από το πεδίο της μάχης στον Μαραθώνα έως την Αθήνα και συγκεκριμένα έως το μοναδικό σήμερα στον κόσμο επιβλητικό στάδιο, το Καλλιμάρμαρο, φωνάζοντας “Νενικήκαμεν”.
Επίσης, θα θέλαμε να σας προσκαλέσουμε να συμμετέχετε σε αυτή την μεγάλη γιορτή ως εθελοντές. Ελάτε να σχηματίσουμε μια ανθρώπινη αλυσίδα που θα βοηθήσει στην διεξαγωγή αυτής της διοργάνωσης και να ζήσουμε μοναδικές εθελοντικές εμπειρίες.
Καλή επιτυχία στην Αγωνιστική μας Ομάδα!!!

Κυριακή 5 Νοεμβρίου 2023: Πεζοπορία στον Εθνικό Δρυμό Σουνίου (Χάος).
2023-11-05
Θα ανακαλύψουμε το υπέροχο Έγκοιλο Χάος, ένα από τα εντυπωσιακότερα γεωλογικά δημιουργήματα στον ελληνικό χώρο. Θα πεζοπορήσουμε μέσα στο πευκοδάσος, θα θαυμάσουμε το ηφαιστειακό τοπίο, θα επισκεφτούμε το χώρο των αρχαίων μεταλλίων τις δεξαμενές και τα μεταλλευτικά πλυντήρια της αρχαίας εποχής. Θα ξαποστάσουμε κάνοντας πιν-νικ στη σκιά των δέντρων στο εκκλησάκι της Αγίας Τριάδας και θα μαγευτούμε από την υπέροχη θέα.
Η βόλτα μας θα ολοκληρωθεί με φαγητό και καφέ στο Λαύριο.
Η διαδρομή ~9,0χλμ είναι κατάλληλη για αρχάριους πεζοπόρους με πολύ καλή φυσική κατάσταση.

28-29 Οκτωβρίου 2023 Πεζοπορικό Διήμερο στον Πόρο
2023-10-28 - 2023-10-29
Ημερομηνία Εκδήλωσης: 28-10-2023
Ώρα Συνάντησης: 07:00
Σημείο Συνάντησης: Σταθμός Μετρό Χαλανδρίου (άνοδος)

Το διήμερο 28-29 Οκτωβρίου θα γνωρίζουμε το καταπράσινο και πανέμορφο νησί του Σαρωνικού κόλπου και θα εξερευνήσουμε τις ανεξάντλητες φυσικές καλλονές του.
Τα θαλασσινά τοπία, με τη καταγάλανη θάλασσα, τις υπέροχες αμμουδιές και τα δαντελωτά ακρογιάλια συναντούν το πράσινο των πεύκων που φύονται στην ακροθαλασσιά δημιουργώντας μαγευτικές εικόνες.

Οι διαδρομές μέσα στην πυκνή πευκώδη βλάστησή του νησιού, στο ανέγγιχτο φυσικό περιβάλλον, η μυρωδιά του πεύκου και η θαυμάσια θέα στην ευρύτερη περιοχή από τους λόφους του νησιού κάνουν την πεζοπορική εμπειρία μοναδική.

Διανυκτέρευση

Η ομάδα θα διανυκτερεύσει στο New Aegli Resort (4άρων αστέρων) στο Ασκέλι, την μεγαλύτερη και δημοφιλέστερη παραλία του νησιού.
Το Σάββατο θα περάσουμε με το πούλμαν από τον Γαλατά απέναντι στον Πόρο. Αφού τακτοποιηθούμε στο ξενοδοχείο θα ξεκινήσουμε την πεζοπορία μας από το ξενοδοχείο προς την αρχοντική Σφαιρία, και τη χώρα που είναι χτισμένη αμφιθεατρικά πάνω στο λόφο της Σφαιρίας. Θα περπατήσουμε στα γραφικά καλντερίμια της χώρας, το ρολόι, την οικία του Ι. Καποδίστρια, την εντυπωσιακή μαρίνα του Πόρου και θα θαυμάσουμε το ηλιοβασίλεμα από τον Άγιο Αθανάσιο.
Την Κυριακή θα πεζοπορήσουμε την υπέροχη διαδρομή μέχρι Φάρο Ντάνα. Πρόκειται για μια εύκολη διαδρομή ~10χλμ. με υψομετρική 160μ.
Και τις δύο μέρες θα έχουμε ελεύθερο χρόνο για βόλτα, καφέ, φαγητό και φυσικά να γευτούμε το καταπληκτικό παγωτό και τα γλυκά του «Βεσσαλά» .

Δηλώσεις συμμετοχής
pezoporoihalandriou@gmail.com
και στα τηλέφωνα: 6945198855 (Γιώργος), 6973442376 (Σταυρούλα), 6932222862 (Γιώργος).
Μετάβαση : με πούλμαν
Ώρα και σημείο συνάντησης: στις 7:00 π.μ. στον Σταθμό Μετρό Χαλανδρίου (άνοδος).
Εξοπλισμός: Για τις πεζοπορίες : Πεζοπορικό μποτάκι ή καλό αθλητικό παπούτσι, καπέλο, σακίδιο πλάτης, μπαστούνια πεζοπορίας, νερό, σνακ για ενέργεια, ατομικό φαρμακείο, αντιηλιακή κρέμα, γυαλιά ηλίου.
Κόστος και όροι κρατήσεων
Το κόστος είναι για τα μέλη 80€ και για τα μη μέλη 85€. Περιλαμβάνει : Μετακίνηση με πούλμαν, ακτοπλοϊκά εισητήρια, διαμονή, φόρο διαμονής σε δίκλινο δωμάτιο, πρωινό., ΦΠΑ.
Ειδικές τιμές για τα παιδιά και τους φοιτητές.
Η κατοχύρωση της θέσης γίνεται με το 50% ως προκαταβολή της συμμετοχής μέχρι την Κυριακή 08/10/2023 είτε στα γραφεία μας ή κατόπιν συνεννόησης, με την κατάθεση ολόκληρου του ποσού σε τραπεζικό λογαριασμό (η προμήθεια εμβάσματος από άλλη τράπεζα επιβαρύνει αποκλειστικά μόνο τον καταθέτη).

Κάθε Τετάρτη τα γραφεία του συλλόγου μας είναι ανοιχτά από τις 18:30-20:30, για πληροφορίες και την καταβολή της συμμετοχή σας στην κάθε δράση (σε αντίθετη περίπτωση θα υπάρχει σχετική ανάρτηση στο facebook).

Ακυρώσεις
Ακυρώσεις έως την Τετάρτη το βράδυ στις 20:00 μ.μ. πριν την κάθε δραστηριότητα. Σε μεταγενέστερη ακύρωση δεν υπάρχει δυνατότητα επιστροφής του κόστους συμμετοχής εάν δεν καλυφτεί η θέση.

Είναι ιδιαίτερα σημαντικό για τον σύλλογο μας η συνέπεια και έγκαιρη ενημέρωση εκ μέρους των συμμετεχόντων για την εξασφάλιση της σωστής διοργάνωσης της εκάστοτε δράσης!!!

Προϋποθέσεις Συμμετοχής

1. Όλα τα μέλη θα πρέπει να γνωρίζουν και να συμφωνούν με τον «Κανονισμό του Φυσιολατρικού Πεζοπορικού Συλλόγου Χαλανδρίου “Ο ΕΥΡΙΠΙΔΗΣ”, ο οποίος είναι αναρτημένος στην ιστοσελίδα και τα μέσα κοινωνικής δικτύωσης του συλλόγου.

2. Το πρόγραμμα ενδέχεται να τροποποιηθεί πριν ή κατά την δράση, αν κριθεί απαραίτητο από τους αρχηγούς, για λόγους ασφάλειας, σε περίπτωση που τα καιρικά φαινόμενα ή άλλοι αστάθμητοι παράγοντες αποτρέπουν την ασφαλή διεξαγωγή του προγράμματος.

3. Η διαδρομή πραγματοποιείται σε ορεινό περιβάλλον και απαιτείται καλή υγεία και στοιχειώδες επίπεδο φυσικής κατάστασης. Όποιος συμμετέχει, γνωρίζει τις απαιτήσεις και την επικινδυνότητα της δραστηριότητας στην οποία συμμετέχει και αναλαμβάνει ατομικά την ευθύνη της συμμετοχής του, καθώς και την ασφάλεια των ανηλίκων που συνοδεύουν, στην δραστηριότητα. Επίσης οφείλουν να ενημερώσουν το Δ.Σ. του συλλόγου για προβλήματα υγείας που έχουν. Τα νέα μέλη θα πρέπει να φέρουν την «Δήλωση Απαλλαγής Ευθύνης και Ανάληψης Κινδύνου» υπογεγραμμένη.

4. Όλα τα μέλη θα πρέπει να έχουν τον απαραίτητο εξοπλισμό, και υποχρεούνται να ακολουθούν τις οδηγίες των αρχηγών της ομάδας.

5. Όσοι συμμετέχοντες δεν επιθυμούν να είναι στις φωτογραφίες και τα βίντεο που αναρτά η ομάδα στα κοινωνικά μέσα θα πρέπει να ενημερώσουν τους αρμόδιους κατά την δήλωση συμμετοχής τους.

Δεν ξεχνάμε ότι οι αρχηγοί και τα μέλη του Δ.Σ. του συλλόγου που διοργανώνουν τις δράσεις είναι εθελοντές που καταβάλουν κάθε δυνατή προσπάθεια να περάσει όλη η ομάδα όμορφα και με ασφάλεια. Σεβόμαστε τους συνοδοιπόρους μας, είμαστε συνεργάσιμοι και φιλικοί με όλη την ομάδα, και φέρνουμε πάντα μαζί μας την καλή μας διάθεση και το χαμόγελο μας.

Σας ευχαριστούμε πολύ για την συμμετοχή σας
Καλή μας διασκέδαση!

Κυριακή 15 Οκτωβρίου 2023: Η Ομάδα Κορυφών κατακτά την Κορυφή Λιάκουρα στον Παρνασσό
2023-10-15
Διάσημη και επιβλητική, η κορυφή Λιάκουρα, δεσπόζει στο κυρίως συγκρότημα του ορεινού όγκου του Κεντρικού Παρνασσού, αγγίζει τα 2.457μ., και είναι μια από τις ψηλότερες κορυφές της Ελλάδας.
Τα μέλη της ομάδας θα ξεκινήσουν από το Χιονοδρομικό κέντρο στη θέση Κελάρια και θα πεζοπορήσουν μια συνολική απόσταση 14 χλμ με 700μ θετική υψομετρική μέχρι την κορυφή και επιστροφή.
Τα μέλη της ομάδας θα διασχίσουν το πιο παρθένο και άγριο κομμάτι του Παρνασσού που είναι η χαράδρα της Βελίτσας, μια ιδιαίτερα εντυπωσιακή διαδρομή 13χλμ. που οδηγεί στη Λιάκουρα. Από την κορυφή της είναι ορατές οι κορυφογραμμές του Ολύμπου, του Ελικώνα, της Γκιώνας, των Βαρδουσίων, της Οίτης, του Τυμφρηστού, του Άθω, ακόμη και του Ταϋγέτου!

Κυριακή 1 Οκτωβρίου 2023: Πεζοπορία στα χνάρια της αρχαίας Σφηττίας Οδού στον Υμηττό
2023-10-01
Θα διασχίσουμε το αρχαίο μονοπάτι και θα περάσουμε από την ξεχασμένη σήραγγα της Ντούκας, μεταξύ των υψωμάτων του προφήτη Ηλία και Μαυροβουνίου στον Υμηττό. Στην συνέχεια, θα ανηφορήσουμε προς το διάσελο του Σταυρού, όπου υπάρχει ένας ξύλινος σταυρός, που έδωσε και το σχετικό τοπωνύμιο, και θα θαυμάσουμε το εντυπωσιακό βάραθρο Θρακιά Υμηττού.
Στην συνέχεια οι συμμετέχοντες θα χωριστούν σε δύο ομάδες όπου θα ακολουθήσουν διαφορετικές διαδρομές, μια πιο εύκολη 5,5 χλμ. με βαθμό δυσκολίας 1 και μια πιο απαιτητική 7,5 χλμ. με βαθμό δυσκολίας 1+.
Η Α’ Ομάδα θα ακολουθήσει μια διαδρομή που είναι ιδιαίτερα απαιτητική και χρειάζεται αναρρίχηση σε βραχώδες τερέν. Θα πεζοπορήσει μέχρι την Τρύπια Σπηλιά, έναν απόκρημνο βραχώδη σχηματισμό, και μετά θα πάρει το μονοπάτι για τον Προφήτη Ηλία.
Η Β’ Ομάδα θα ακολουθήσει μια πιο εύκολη διαδρομή και, μετά το διάσελο του Σταύρου, θα κατευθυνθεί απευθείας στο εκκλησάκι του Προφήτη Ηλία.
Στο ωραίο και φιλόξενο πλάτωμα του Προφήτη Ηλία θα έχουμε χρόνο για πικ-νικ και να θαυμάσουμε την πανοραμική θέα προς τα Μεσόγεια. Σε αυτό το σημείο βρίσκονται τα ερείπια του αρχαίου ναού του Όμβριου Διός και του Προοψίου Απόλλωνα.
Στην συνέχεια θα πάρουμε το δρόμο της επιστροφής. Πρόκειται για μια κυκλική διαδρομή στα χνάρια του αρχαίου δρόμου που μας ξεναγεί σε μερικά από τα πιο ενδιαφέροντα στοιχεία του νότιου Υμηττού.

Κυριακή 24 Σεπτεμβρίου 2023: Συμμετοχή στον 10ο Αγώνα Ρεματιάς Χαλανδρίου
2023-09-24
Με αφετηρία και τερματισμό την Κεντρική Πλατεία Χαλανδρίου, τρέχουμε σε τρεις διαφορετικές διαδρομές, για μεγάλους και μικρούς, απολαμβάνουμε τον αγώνα, την κοινωνική συναναστροφή και τις ομορφιές της Ρεματιάς, καθώς μέρος του αγώνα διεξάγεται κατά μήκος της παραρεμάτιας ζώνης. Πρόκειται ίσως για τον μοναδικό αγώνα δρόμου εντός πόλης, ο οποίος διεξάγεται σε ένα πανέμορφο φυσικό περιβάλλον.

Κυριακή 10 Σεπτεμβρίου 2023: Πεζοπορία και μπάνιο στο Αρχαίο Ηραίο, Φάρος Μελαγκάβι, Λίμνη Βουλιαγμένης στο Λουτράκι
2023-09-10
Θα περπατήσουμε περιφερειακά στην πανέμορφη λίμνη Βουλιαγμένης και θα περιηγηθούμε το Αρχαίο Ηραίο και τα ερείπια του ιερού ναού που ήταν αφιερωμένος στην Θεά Ήρα Ακραίας-Λιμενίας του 6ου αι.π.χ. Θα επισκεφτούμε τον Φάρο Μελαγκάβι που δεσπόζει στο ακρωτήριο του Ηραίου, τον μεγαλύτερο φάρο του κορινθιακού κόλπου ο οποίος λειτούργησε για πρώτη φορά το 1897 και χωρίζει τη βόρεια είσοδο του όρμου της Κορίνθου από τον Κόλπο των Αλκυονίδων.
Στην συνέχεια θα διασχίσουμε μια καταπράσινη διαδρομή για να ανέβουμε στην εκκλησία του Αγίου Νικολάου για να θαυμάσουμε την επιβλητική θέα του Κορινθιακού κόλπου.
Η εκδρομή μας θα ολοκληρωθεί με μπάνιο και ελεύθερο χρόνο για βόλτα, καφέ και φαγητό στο Λουτράκι.

Σάββατο 2 – Κυριακή 3 Σεπτεμβρίου 2023 : Συμμετοχή στο Κατασκηνωτικό Διήμερο του Α.Χ.Ο.Λ. Λειβαδιάς
2023-09-02 - 2023-09-03
Η εκδήλωση διεξήχθει το διήμερο 2 και 3 Σεπτεμβρίου στον Ελικώνα στις εγκαταστάσεις του κατασκηνωτικού κέντρου του Δήμου Λεβαδέων. Οι συμμετέχοντες είχαν την ευκαιρία να γνωρίσουν τις ομορφιές της περιοχής και να πάρουμε μια γεύση από την φιλοξενία των ντόπιων. Οι σύλλογοι που συμμετείχαν είχαν την δυνατότητα να ανταλλάξουν απόψεις και να συσφίξουν τις σχέσεις τους.

Σάββατο 2 Σεπτεμβρίου 2023: Sunset Beach Party στο La Costa
2023-09-02
Δεν υπάρχει ωραιότερη ώρα από αυτήν που ο ήλιος βάζει φωτιά στη θάλασσα. Καλούμε όλους τους φίλους μας να φορέσουν το μαγιό τους, το χαμόγελο τους και την καλύτερή τους διάθεση για βραδινό μπάνιο, μουσική που θα απογειώσει την διασκέδασή μας, δροσερά φρουτένια cocktail, και φυσικά την….. καλύτερη παρέα του Χαλανδρίου.

Σάββατο 26 Αυγούστου – Δευτέρα 28 Αυγούστου 2023: Ανάβαση στο Μυθικό Βουνό, τον Όλυμπο
2023-08-26 - 2023-08-28
Το ιερό βουνό, ο Όλυμπος είναι ορόσημο της ελληνικής μυθολογίας, εκτείνεται επιβλητικό ανάμεσα από τη Μακεδονία και τη Θεσσαλία. Με πλούσια χλωρίδα και πανίδα ανακηρύχθηκε το 1938 ως ο πρώτος Εθνικός Δρυμός της Ελλάδος. Ψηλές κορυφές και βαθιές χαράδρες είναι το κύριο χαρακτηριστικό του Ολύμπου. Το μοναδικό οικοσύστημα του φιλοξενεί πάνω από 1.500 είδη φυτών, δεκάδες είδη άγριων ζώων, καθώς και σπάνια πουλιά.

Κυριακή 20 Αυγούστου 2023: Συμμετοχή στον αγώνα «4ο ΚΡΕΚΟΝΙΑΝ ΑΓΩΝ»
2023-08-20 00:00 (Europe/Athens)
Η διοργάνωση έχει πάρει το όνομά της από την λέξη «κρεκονιά», η οποία στη γλώσσα των τοπικών μαστόρων σημαίνει η οικοδομική τέχνη, η μαστοριά, λόγω της πασίγνωστης παράδοσής τους, με τους περίφημους Λαγκαδινούς χτιστάδες. Η διοργάνωση περιλαμβάνει αγώνες δρόμου 5 χλμ και 15χλμ. Θερμά συγχαρητήρια στους δρομείς μας για την εξαιρετική παρουσία τους!!!

Σάββατο 29 - Κυριακή 30 Ιουλίου 2023: Συμμετοχή της Αγωνιστικής Ομάδας στον 6ο Αγώνα «Στα Χνάρια των Ηρώων»
2023-07-29 - 2023-07-30
Ο αγώνας διεξάγεται προς τιμήν των Ελλήνων, οι οποίοι υπό την ηγεσία του βασιλιά της Σπάρτης, Λεωνίδα, με τους 300 επίλεκτους Λάκωνες που τον συντρόφεψαν, τους Θεσπιείς, τους Θηβαίους, τους Τεγεάτες, τους Αρκάδες, τους Μαντινείς, τους Μυκηναίους, τους Φλειάσιους (Νεμεάτες), τους Κορινθίους και τους Λοκρούς, όλοι μαζί περίπου 7.000 άνδρες, πολέμησαν ηρωικά τον στρατό της Περσικής Αυτοκρατορίας. Έπεσαν προδομένοι, αλλά όρθιοι, να καταυγάζουν με τη θυσία τους την αιώνια πίστη στον αγώνα για την ελευθερία.

Παρασκευή 15 – Κυριακή 17 Ιουλίου 2023: Η Ομάδα Κορυφών κατακτά το Βόρα
2023-07-15 - 2023-07-17
Η ψηλότερη κορυφή του Βόρα είναι ο προφήτης Ηλίας 2.524 μέτρα. Το βουνό καλύπτεται από πυκνά δασωμένες κοιλάδες και δάση δρυός, οξιάς και πεύκης. Την 2η ημέρα η Ομάδα Κορυφών θα πεζοπορήσει στα Λουτρά Πόζαρ και τον καταρράκτη Κουνουπίτσας στην Αριδαία, ύψους 12 μέτρων.

Σάββατο 15 Ιουλίου 2023: Πάμε θέατρο στην παράσταση «Το Αταίριαστο Ζευγάρι» του Neil Simon
2023-07-15
Πρόκειται για μία διαχρονική κωμωδία που μέσα από έξυπνους διαλόγους προβάλλει τα ερωτηματικά τα οποία είναι καθημερινά για τις προσωπικές σχέσεις. Μία τρυφερή και συνάμα κωμική ματιά πάνω στη φιλία, στον έρωτα, στις σχέσεις γυναικών μέσα στο γάμο…. Αλλά και μετά από αυτόν!

Κυριακή 9 Ιουλίου 2023: Ποταμοδιάσχιση στο Φαράγγι Στρόπωνες στην Εύβοια και μπάνιο στην παραλία Χιλιαδού
2023-07-09
Η πεζοπορία θα ξεκινήσει από το γραφικό χωριό Στρόπωνες μέσα στο ομώνυμο εντυπωσιακό φαράγγι. Πρόκειται για μια εύκολη, ακόμα και για αρχάριους, διαδρομή 9 χλμ, κάτω από την σκιά των αιωνόβιων πλατανιών. Η ομάδα θα πεζοπορήσει δίπλα στους μαιάνδρους που σχηματίζει η κοίτη του ποταμού, ανάμεσα στους κατακόρυφους, απόκρημνους βράχους και τα δροσερά, τρεχούμενα νερά του Στροπωνιάτη. Το νερό κατά τους καλοκαιρινούς μήνες είναι λιγοστό και απόλυτα ασφαλές για την ποταμοδιάσχιση.
Στο τέλος της ποταμοδιάσχισης η ομάδα θα καταλήξει στην πανέμορφη χρυσαφένια παραλία της Χιλιαδούς όπου θα απολαύσει τα γαλαζοπράσινα νερά της. Τα βράχια που είναι σπαρμένα μέσα και έξω από τη θάλασσα και η πυκνή βλάστηση με πλατάνια, καστανιές και φτέρες, συνθέτουν ένα ειδυλλιακό τοπίο.

Κυριακή 11 Ιουνίου 2023 : Η Αγωνιστική Ομάδα θα τρέξει στον αγώνα Argithea Mountain Race
2023-06-11
Η Αγωνιστική ομάδα του συλλόγου μας θα τρέξει τον αγώνα 10 χλμ. που θα διεξαχθεί την Κυριακή 11 Ιουνίου 2023 στην Αργιθέα Καρδίτσας, το Argithea Mountain Race. Πρόκειται για την διεξαγωγή αγώνων 21 χλμ, 10 χλμ., 5 χλμ. και 1 χλμ. ανάμεσα στις ομορφιές που αναδεικνύονται από τις κορυφές Τσμί 1.911 μ., Ντελιδίμι 2.163 μ., Βουτσικάκι 2.152 μ., Καζάρμα 1.977 μ. και Καράβα 2.184 μ..

Κυριακή 4 Ιουνίου 2023: Πεζοπορία στον Καταρράκτη της Ραπεντώσας
2023-06-04
Θα ξεκινήσουμε την πεζοπορία μας από το Φράγμα μέσα στο πανέμορφο φαράγγι με τελικό προορισμό τον Καταρράκτη της Ραπεντώσας. Πρόκειται για μια εκπληκτική διαδρομή 5 χλμ., μέσα από το ποτάμι, μέχρι τα κρυστάλλινα νερά του καταρράκτη. Όσοι συμμετέχοντες επιθυμούν, μπορούν να κολυμπήσουν στα δροσερά νερά της λίμνης.
Σημείο συνάντησης : 09:45 πμ. στο Φράγμα της Ραπεντώσας

Κυριακή 14 Μαΐου 2023 : Rappel και πεζοπορία στο Φαράγγι Τσαγκαράκι στην Εύβοια
2023-05-14
Είναι μια περιπέτεια που συνδυάζει την επαφή με την φύση με ποικίλες μορφές άθλησης και άφθονη δόση αδρεναλίνης αλλά ταυτόχρονα με υψηλό βαθμό ασφάλειας.
Το Rappel είναι καταρρίχηση με αναρριχητικό εξοπλισμό. Η δράση θα γίνει με την καθοδήγηση των έμπειρων και πιστοποιημένων συνεργατών της ομάδας της Extreme Tours, οι οποίοι θα μας διαθέσουν και τον κατάλληλο εξοπλισμό.
Λεπτομέρειες rappel :
Αριθμός καταβάσεων rappel : 9
Μέγιστη κατάβαση : 24 μέτρα
Μήκος : 1 χλμ.
Χρόνος πρόσβασης έως την είσοδο : 1 ώρα
Χρόνος διάσχισης : 5 – 5½ ώρες
Συνολικός χρόνος : 6½ – 7 ώρες

Κυριακή 14 Μαΐου 2023 : 6η Διάσχιση Ρεματιάς Χαλανδρίου – Πεντέλης
2023-05-14
Η πεζοπορία θα ξεκινήσει, όπως κάθε χρόνο, από την σπηλιά Νταβέλη, και οι συμμετέχοντες θα κατηφορίσουν από τον «Δρόμο Λιθαγωγίας» προς την Νέα Πεντέλη, όπου θα εισέλθουν στην Ρεματιά και θα περπατήσουν για λίγο στην παραρεμάτιο Μελισσίων. Θα διασχίσουν στο γεφυράκι της οδού Ασκληπιού που κατασκευάστηκε το 1870 και την πεντάτοξη μαρμάρινη γέφυρα της Δούκισσας της Πλακεντίας (στα όρια Μελισσίων- Βριλησσίων) της ιδίας χρονολογίας. Στο σημείο εκείνο θα κατέβουν και πάλι στη Ρεματιά μέχρι τα Βριλήσσια.
Το τέλος της διαδρομής είναι στην παραρεμάτιο Βριλησσίων. Όλη η διαδρομή από την σπηλιά Νταβέλη και μέχρι τα Βριλήσσια θα διαρκέσει περίπου 3,5 ώρες μαζί με τις στάσεις. Το μήκος της διαδρομής είναι περίπου 8,5χλμ. και θα ξεκινήσει από υψόμετρο 720 μέτρα όπου θα φτάσει στα 250 μέτρα στα Βριλήσσια.
